Φύλλο εργασίας 1

Με τους τρόπους της Φυσικής
Η Φυσική, όπως και άλλες Επιστήμες, μελετά τα Φαινόμενα. 

Τα Φαινόμενα είναι οι αλλαγές που συμβαίνουν στον Κόσμο που ζεις, π.χ. η συνεχής εναλλαγή μέρας με νύχτα. Όμως στη Φυσική πιστεύουμε ότι τα Φαινόμενα δεν δείχνουν τις αλλαγές που συμβαίνουν στην Πραγματικότητα. Έτσι, στον Κόσμο της Φυσικής το ζήτημα της εναλλαγής μέρας με νύχτα καθορίζεται από τα ουράνια σώματα που περιλαμβάνει το φαινόμενο: ο ήλιος και η γη που κινούνται το ένα ουράνιο σώμα σχετικά με το άλλο και εσύ αντιλαμβάνεσαι αυτή την κίνηση ως μετάβαση από μέρα σε νύχτα. Ενώ το Φαινόμενο από μόνο του λέει ότι ο ήλιος ανατέλλει και έχουμε μέρα, δύει και έχουμε νύχτα. 
Γι αυτό, οι φυσικοί και όσοι μαθαίνουν Φυσική, μελετούν τα Φαινόμενα, δηλαδή τα παρατηρούν, συγκεντρώνουν την προσοχή τους στα στοιχεία που τους έκαναν εντύπωση και κατασκευάζουν Ερωτήματα σχετικά με το πώς και το γιατί συμβαίνουν. Ψάχνουν, μ' αυτόν τον τρόπο την Πραγματικότητα, πίσω από τα φαινόμενα.
Αν οι ερωτήσεις είναι τόσο προκλητικές ώστε να απαιτούν απαντήσεις, προσπαθούν να επαναλάβουν τα φαινόμενα δημιουργώντας ιδιαίτερες συνθήκες παρατήρησης (π.χ. φωτογράφησης) των στοιχείων που τους εντυπωσίασαν, ώστε να φωτίσουν εκείνες τις πλευρές που θα οδηγούσαν σε απαντήσεις (Υποθέσεις). 

Οι φυσικοί, επικοινωνούν μεταξύ τους  προφορικά και γραπτά με τις Φυσικές Έννοιες. Οι Φυσικές Έννοιες είναι λέξεις της καθημερινής ζωής, που απέκτησαν και χρησιμοποιούνται με ιδιαίτερο νόημα στις μεταξύ τους συζητήσεις. Π.χ. η λέξη έργο στην καθημερινή γλώσσα σημαίνει αυτό που προκύπτει από την εργασία ανθρώπων, ενώ στη Φυσική  αναφέρεται σε ένα τρόπο μετάδοσης Ενέργειας από έμβια όντα αλλά και μηχανές. 

Όταν οι απαντήσεις (Υποθέσεις) που προκύπτουν από τα ερωτήματα με αφορμή τα Φυσικά Φαινόμενα, επιβεβαιώνονται σε αρκετές δοκιμές (Πειράματα), οδηγούν σε συμπεράσματα που ονομάζονται νόμοι. 
Παρακολούθησε το ακόλουθο βίντεο: http://www.youtube.com/watch?v=KwstqlCW-1c  (Borrowed Light, 4:15 λεπτά) και μετά προσπάθησε να το σχολιάσεις ακολουθώντας τα επόμενα βήματα. Περιγράφει το φαινόμενο των Περσείδων.  Πρόκειται για μικρά απομεινάρια ενός κομήτη που όταν μπαίνουν στην ατμόσφαιρα της γης με τεράστιες ταχύτητες καίγονται εξαιτίας της τριβής με την ατμόσφαιρα μέσα σε δευτερόλεπτα.
1.Το παιδί με την κουκούλα στην πρώτη επίσκεψή του στο τηλεσκόπιο, έκανε κάποιες ενέργειες. Να τις περιγράψεις αναλυτικά χρησιμοποιώντας ως οδηγό τις λέξεις: δράση, παρατήρηση, ερώτηση, πρόβλεψη (υπόθεση), 
……………………………………………………………………………………………………………..

……………………………………………………………………………………………………………..
……………………………………………………………………………………………………………..

2.Τί ήθελε να πετύχει το παιδί με την κουκούλα, κλέβοντας τις ηλεκτρικές λάμπες;
……………………………………………………………………………………………………………..

……………………………………………………………………………………………………………..
……………………………………………………………………………………………………………..

3.Τί μπορεί να σημαίνει η άποψη: «σβήνω τα φώτα για να βλέπω καλύτερα» για τα φαινόμενα που σκοπεύουμε να δημιουργήσουμε στο εργαστήριο, για να αποκαλύψουμε την πραγματικότητα; 

…………………………………………………………………………………………………………….. ……………………………………………………………………………………………………………..……………………………………………………………………………………………………………..
